
     Επιτρέπεται
Έκθεση εικαστικών
  στο Σπίτι της Κύπρου
Το Σπίτι της Κύπρου παρουσιάζει την ομαδική έκθεση εικαστικών με τίτλο «Επιτρέπεται», σε επιμέλεια της ιστορικού τέχνης και επιμελήτριας της Εθνικής Πινακοθήκης, δρος Λίνας Τσίκουτα-Δεϊμέζη.

Τα εγκαίνια της έκθεσης θα πραγματοποιηθούν τη Δευτέρα 16 Δεκεμβρίου 2019,  ώρα 20:00-22:30, στο Σπίτι της Κύπρου, Ξενοφώντος 2Α  Σύνταγμα.

Η έκθεση είναι μία ομαδική έκθεση με θέμα την αινιγματική, διφορούμενη, προκλητική έννοια «Επιτρέπεται» που δίνει την δυνατότητα στους καλλιτέχνες να την ερμηνεύσουν και να την αποδώσουν με όποιο τρόπο επιθυμούν, δίνοντας τελείως διαφορετικές εξηγήσεις, αναλύσεις και ερμηνείες. Μεγάλο ενδιαφέρον παρουσιάζει η απρόβλεπτη, ποικίλη επιλογή των θεμάτων που εμπνέονται, ανακαλύπτουν, εφευρίσκουν, εξελίσσουν και εικονογραφούν οι καλλιτέχνες. Η έννοια «Επιτρέπεται» προσλαμβάνει διαφορετικές ερμηνείες, άλλοτε με ερωτηματικό «Επιτρέπεται;» ή με κατάφαση σαφώς «Επιτρέπεται» ή με προτροπή μιας και δεν επιτρέπεται απλώς, αλλά σαν να επιβάλλεται.

Οι συμμετέχοντες είναι σημαντικοί καλλιτέχνες διαφορετικών γενεών από 30 έως 75ετών περίπου, πολλοί γνωστοί και επώνυμοι καλλιτέχνες, μεταξύ των οποίων και καθηγητές των διαφόρων Ανωτάτων Σχολών Καλών Τεχνών της Ελλάδας. Επίσης η έκθεση αντανακλά την πολυμορφία της σύγχρονης εποχής και της σύγχρονης ελληνικής τέχνης, με την χρήση διαφορετικών μέσων και τεχνικών, όπως ζωγραφική, γλυπτική, φωτογραφία, βίντεο, εγκαταστάσεις, κ.ά. Τα είδη, τα μέσα και οι τεχνικές που χρησιμοποιούν είναι όλα τα σύγχρονα μέσα που χρησιμοποιούνται στη σύγχρονη τέχνη, από τα πιο παραδοσιακά μέχρι τα πιο πρωτοποριακά, τα πολυμέσα, την τεχνολογία και τις πιο εξελιγμένες εκδοχές της.

Η έκθεση παρουσιάζει ενδιαφέρον τόσο από το ίδιο το προκλητικό θέμα και το εικονογραφικό πλαίσιο, όσο και από το αισθητικό και το εννοιολογικό πλαίσιο.

Τα 26 έργα δημιουργούνται από 29 καλλιτέχνες (η γυναικεία ομάδα In Doors απαρτίζεται από τέσσερεις καλλιτέχνιδες) ειδικά για την έκθεση με το πληθωρικό, ιδιαίτερο και αινιγματικό θέμα, ή αποτελούν συνέχεια, εξέλιξη παλαιότερων έργων που σχετίζονται με το θέμα. 

Σημαντικό στοιχείο αποτελεί το γεγονός πως προβλέπεται η διοργάνωση εκδηλώσεων και άλλων παράπλευρων δράσεων στο πλαίσιο της έκθεσης, με το ίδιο θέμα, όπως: Συνέδριο, Βραδιά Ποίησης, Εικαστικές Performances, κ.ά.

Οι καλλιτέχνες που συμμετέχουν στην έκθεση είναι οι :

Άγγελος Αντωνόπουλος, Μπάμπης Βενετόπουλος, Γιάννης Γρηγοριάδης, Γιώργος Γυπαράκης, Γεωργία Δαμοπούλου, Θοδωρής Ζαφειρόπουλος, Κατερίνα Ζαφειροπούλου, Ευρυδίκη Καλλιμάχου, Άντζυ Καρατζά, Γιάννης Κονταράτος, Capten (Χρήστος Κωστούλας), Μιχάλης Μανουσάκης, Σταύρος Μπονάτσος,  Ομάδα In Doors, (Μαριγώ Κάσση, Βάλλυ Νομίδου, Σπυριδούλα Πολίτη, Μαίρη Χρηστέα), Ηλίας Παπαηλιάκης, Ανδρέας Σάββα, Γιάννης Σκαλτσάς, Άγγελος Σκούρτης, Εύα Στεφανή, Κώστας Τσώλης,  Μάκης Φάρος, Πάνος Χαραλάμπους, Γιώργος Χαρβαλιάς, Γιούλα Χατζηγεωργίου, Ερατώ Χατζησάββα, Κώστας Χριστόπουλος.

Η έκθεση αποτελεί τμήμα των συνολικών εκδηλώσεων της Εταιρείας Μελέτης Πολιτισμικής Ετερότητας (ΕΜΠΕ) με θέμα «ΕΠΙΤΡΕΠΕΤΑΙ».

Τις Performances θα εκτελέσουν οι καλλιτέχνες Μαίρη Ζυγούρη, Ελίζα Κρικώνη, Αιμιλία Μπουρίτη, Βέρα-Ιόνα Παπαδοπούλου, Γεωργία Σαγρή, Φίλιππος Τσιτσόπουλος.

Οι Performances θα πραγματοποιηθούν την Πέμπτη 19 Δεκεμβρίου, 15.00-18.00
ΙΔΕΑ και ΔΙΟΡΓΑΝΩΣΗ ΕΚΔΗΛΩΣΕΩΝ: 

Εταιρεία Μελέτης Πολιτισμικής Ετερότητας (ΕΜΠΕ)

Υπεύθυνος,  Δρ Φώτης Καγγελάρης

Εγκαίνια έκθεσης:  Δευτέρα 16 Δεκεμβρίου 2019,  ώρα 20:00-22:30

Διάρκεια έκθεσης:  17 Δεκεμβρίου 2019 –  17 Ιανουαρίου 2020
Ώρες λειτουργίας:   Δευτέρα, Τετάρτη, Παρασκευή: 10:00 – 15:00

                               Τρίτη, Πέμπτη: 10:00 ‒ 18:00

Κατά τη διάρκεια των εορτών από 23 Δεκεμβρίου 2019 έως 3 Ιανουαρίου 2020, η έκθεση θα λειτουργεί, Δευτέρα έως Παρασκευή: 10:00 – 15:00 (εκτός Δημοσίων Αργιών)

Επιμελητής έκθεσης: Δρ. Λίνα Τσίκουτα-Δεϊμέζη 
Συντονισμός: Μαρία Ραγιά

Φωτογραφικό υλικό για την έκθεση θα βρείτε στην ιστοσελίδα www.spititiskyprou.gr/event

